
APAROKŠANUBHUTI 

(SAMOREALIZACIJA, DIREKTNO ISKUSTVO STVARNOSTI) 

Prevela: Željka Mihljević - Daya, prof. 

Redigirao: Swami Brahmajnanananda 
(dr. Vlado Poznovija) 

Zagreb, 20. 8. 1992. 

Tekst je 2003. / 2004. putem skenera prebačen u elektroničku formu pri čemu su nastale greške od kojih smo 
neke ispravili, a neke su vjerojatno preostale, jer Sivami Brahmajnanananda gbog drugih obaveza nije odvojio 
vremena ga potpuni pregled nakon skeniranja. 

PREDGOVOR - Swami Vimuktananda, 10. 09. 1938. 

(engleskom izdanju) 


Takve rasprave kojima je cilj pružiti uvod u znatno naprednije proučavanje filozofskih sustava zovu se 
općenito "Prakarana Grantha-e". 

Osim što opisuju sustav u najosnovnijim crtama, svaka od njih stavlja težište na neko od osnovnih 
svojstava. 

APAROKŠANUBHUTI (direktno iskustvo stvarnosti, samoostvarenje) je također takav mali 
priručnik, koji prezentirajući kratak opis Vedante, obrađuje naročito aspekt koji se odnosi na 
ostvarivanje (Anubhuti) najviše Istine. Takvo ostvarivanje/realizacija, za razliku od znanja o 
predmetima osjetilnom percepcijom ili zaključivanjem, predstavlja neposrednu i direktnu percepciju 
vlastitog Jastva, u ovom djelu pod nazivom Aparokša. 

Središnja tema knjige jest identitet Jivatmana (individualnog jastva) i Paramatmana (Univerzalnog 
Jastva). Ovaj identitet moguće je ostvariti odstranjivanjem neznanja koje skriva istinu, svjetlom Vićare 
ili samoispitivanjem (stih 2). Da bi um mogao krenuti na takvo istraživanje istine, utvrđene su 
određene discipline koje nisu tipične za Vedantu, ali su neophodne za svako takvo ispitivanje u cilju 
pronalaženja najviše Istine. Knjiga zatim opisuje osobu koja je postigla ovo ostvarenje te prirodu 
njenog (daljnjeg) života. 

Zatim slijedi rasprava o Prarabdhi (sudbini), o inerciji djelovanja naših prošlih dobrih i loših djela. 
Autor tvrdi da je nakon ostvarivanja/realizacije, kad nestane neznanje sa svim svojim posljedicama, 
potpuno neumjesno/bespredmetno pitanje o preživljavanju tijela radi odrađivanja Prarabdhe; a Šruti 
tekstovi ponekad govore o Prarabdhi samo zato da bi neznalici objasnili ponašanje realiziranog 
čovjeka, koji je s obzirom na samog sebe vječno uronjen u Vrhunsku Istinu. 

Stihovi od 100 do 129 govore o 15 točaka, kroz koje prolazi tragalac za Istinom - koji su usput rečeno 
slični onima kakve doživljava Raja Yogi; ali to dvoje je potpuno različito. Zatim je razmatrano 
jedinstvo uzroka i posljedice - Apsolutni i manifestirani univerzum - koji završava s kulminantnom 
misli filozofije Vedante, po kojoj sve vidljivo i nevidljivo jest u stvarnosti jedan te isti vječni Atman, 
zapravo Čista Svjesnost (stih 141.) 

Autorstvo knjige općenito se pripisuje Šri Šankaraćaryi. Čak i kad bi to netko osporavao, učenja su 
nesumnjivo Advaitička. Stoga za one, koji nemaju vremena ili priliku da prouče klasična djela 
Šankaraćarye, ova rasprava predstavlja veoma dragocjen vodič u ispitivanja o spiritualnoj istini. 

Možemo također spomenuti da se stihovi od 89-98 pojavljuju u manjim varijantama također u 
Nadabindu Upanišadi (221-29)te stihovi 102-136, 140 i 142, također u Tejabindu Upanišadi (15-51). 

Već su objavljivani prijevodi ove knjige na engleskom jeziku i na nekim indijskim dijalektima. 
Međutim, neki su početnici izrazili potrebu objavljivanja istoga, uz komentare na engleskom, pa je ovo 
jedan od novijih pokušaja kako bi se udovoljilo ovakvih zahtjevima. Autor izražava svoju zahvalnost 

postojećim prijevodima kao i komentarima Vidyaranye. Nadamo se da će knjiga biti korisna onima 
kojima je namijenjena. 

Swami Vimuktananda 
U Berul Mathu, 10. rujna 1938.god 

APAROKŠANUBHUTI ILI SAMOREALIZACIJA - Šri Šankaraćarya 

1. Klanjam se Njemu, Sri Hariju (razoritelju neznanja), Vrhovnom Blaženstvu, Prvom Učitelju, 
Išwari, Sveprožimajućoj Jednoti i uzroku svih Loki. 

2. Ovdje je izložen (način postizanja) Aparokšanubhuti (Samorealizacija) radi stjecanja 
konačnog oslobođenja. Samo onaj koji je čist u svom srcu treba stalno i ustrajno meditirati na 
istinu koja se ovdje poučava. 

3. Četiri preduvjeta (sredstva u stjecanju znanja), kao što su Vairagya (nepristranost) i slično, 
čovjek stiče zadobivanjem Harijeve (Gospodinove) blagonaklonosti, trezvenošću i 
obavljanjem dužnosti s obzirom na društveno ustrojstvo i djelokrug. 

4. Indiferentnost kakvu gajimo prema tjelesnim izlučinama vrane - takvu indiferentnost prema 
svim objektima uživanja od kraljevstva Brahme do ovog svijeta (s obzirom na njihovu 
prolaznost) zovemo doista pravom Vairagyom. 

5. Atman (vidjelac, onaj koji je svjestan da je svjestan) samo on je sam po sebi trajan, viđeno je u 
suprotnosti s njim (tj. prolazno je) - takvo se uvjerenje smatra pravim razlikovanjem. 

6. Odricanje od želja svagda i uvijek, zove se Sama a obuzdavanje svih vanjskih funkcija organa 
zove se Dama. 

7. Potpuno okretanje od svih objekata osjetila predstavlja vrhunac U para ti -/a, a strpljivo 
podnošenje svake tuge ili boli poznato je pod nazivom Titikša i vodi do sreće. 

8. Bezuvjetnu vjeru u riječi vedskih spisa i učitelja (koji ih tumače) zovemo Šraddha- 0777 , a 
koncentracija uma na jedan jedini objekt Sat (tj. Brahman) smatra se Samadhana-o/r/. 

9. Kada ću se i kako ću se Ja, Gospodine moj, osloboditi okova ovog svijeta (tj. rođenja i smrti) - 
takvu goruću želju zovemo Mumukšutva. 

10. Samo takva osoba koja ima navedene preduvjete (kao sredstva za stjecanje Znanja) treba 
stalno kontemplirati s namjerom stjecanja Znanja, želeći dobro samome sebi. 

11. Znanje se ne postiže ni na koji drugi način nego Vićarom, baš kao što ne možemo opaziti 
(vidjeti) niti jedan objekt bez svjetla. 

12. Tko sam Ja? Kako je ovo (ovaj svijet) stvoreno? Tko je to stvorio? Od čega je stvoren ovaj 
svijet? Na taj način radimo Vićaru (postavljanjem pitanja). 

13. Ja nisam niti tijelo, kombinacija (pet) elemenata (materije), niti sam ukupnost čula; Ja sam 
nešto drugo. Na taj način radimo Vićaru (to je put rađenja Vićare). 

14. Sve nastaje iz Neznanja, i sve se otapa u Znanju. Različite misli (modifikacije Antahkarane) 
mora da su Stvoritelj. Tako djeluje Vićara. 

15. Materija (uzrok) od Koje je stvoreno ovo dvoje (tj. Neznanje i misao) jest Jednota (bez 
drugoga), suptilna (nije ju moguće iskusiti osjetilima) i nepromjenjiva Sat (Postojanje) kao što 
je i zemlja materijal (uzrok) za lonac i slično. Tako se radi Vićara. 

16. Budući da sam i ja također Jedan, Suptilan, Znalac, Svjedok, Vječno-Postojeći i 
Nepromjenjivi, tako nema sumnje da sam ja To (tj. Brahman). Tako izgleda ovo ispitivanje. 

17. Atman je doista jedan i bez dijelova, dok se tijelo sastoji od mnoštva dijelova; pa ipak ljudi 

vide (brkaju) ovo dvoje kao jedno! Što drugo ako ne ovo možemo nazvati neznanjem? (Što li 
drugo, ako ne ovo, možemo nazvati neznanjem?) 

18. Atman je vladar tijela i nalazi se “unutar” njega, tijelo je ono kojim se vlada i po prirodi je 
vanjsko, pa ipak, itd. 

19. Atman je Sve-svjesnost i Svetost, a tijelo je samo meso i uz to je nečisto, pa ipak, itd. 

20. Atman je (vrhovni) Prosvjetitelj i čistoća sama po sebi; za tijelo se kaže po prirodi od tmine, 
mraka; pa ipak, itd. 

21. Atman je vječan, budući da je on Postojanje samo; tijelo je prolazno budući da je tijelo u biti 
ne-postojanje; pa ipak, itd. 

22. Svjetlost Atmana sastoji se u njegovoj manifestaciji na svim objektima. Njegova blistavost 
nije poput svjetlosti vatre ili nečeg takvog jer (usprkos takvim izvorima svjetlosti) tama noću 
prevladava (na bilo kojem mjestu). 

23. Kako je to neobično što se osoba u neznanju zadovoljna miri s idejom daje ona tijelo, dok 
shvaća to tijelo kao nešto što joj pripada (i stoga je odvojeno od nje) čak poput osobe koja vidi 
lonac (zna daje lonac odvojen od nje)! 

24. Ja sam uistinu Brahman, staložen, miran, te po prirodi apsolutno Postojanje, Znanje i 
Blaženstvo. Ja nisam tijelo, koje je ne -postojeće samo po sebi. Ovo mudraci zovu istinskim 
Znanjem. 

25. Ja sam nepromjenjiv, bez oblika, neokaljan i nisam podložan raspadanju. Ja nisam, itd. 

26. Ja nisam podložan ikakvoj bolesti, Ja sam iznad svakog shvaćanja, bez ikakvih sam alternativa 
i sve-prostirući sam. Ja nisam, itd. 

27. Ja sam bez ikakvih značajki/svoj stava ili djelatnosti, Ja sam vječan, trajno slobodan i 
neuništiv. Ja nisam itd. 

28. U meni nema nečistoća, Ja sam nepokretan, bezgraničan, svet, neprolazan/vječan i besmrtan 
sam. Ja nisam, itd. 

29. O neznalice jedna! Zašto tvrdiš da apsolutno ne postoji blaženi, vječni Atman, koji je 
stanovnik tvog vlastitog tijela, a (očito) različit od njega, poznat pod nazivom Puruša i 
dokazan (od strane Š ruti -/a, te je identičan s Brahmanom) 

30. O neznalice jedna! Pokušaj spoznati pomoću Š ruti -/a i rezoniranjem svoje vlastito Jastvo, 
Purušu, koji je različit od tijela, (nije praznina ali) pravi oblik postojanja a koji je veoma teško 
ostvariti osobama poput tebe. 

31. Vrhovni (Puruša) znan kao "Ja" samo je jedan dok tijela ima mnogo. Pa kako onda ovo tijelo 
može biti Puruša? 

32. Dokazano je da sam "Ja" subjekt percepcije dok je tijelo objekt. To znamo iz činjenice da, 
govoreći o tijelu, kažemo "ovo je moje tijelo". Stoga, kako ovo tijelo može biti Puruša? 

33. Uvjerenje da je "Ja" (Atman) nepromjenjiv, temelji se na izravnom iskustvu, dok je tijelo 
uvijek podložno promjenama. Stoga, kako ovo tijelo može biti Puruša? 

34. Mudri ljudi su utvrdili (pravu) prirodu Puruše iz tog Šruti teksta, "(Nema ničega) višeg od 

Njega (Puruše)", itd. Stoga, kako ovo tijelo može biti Puruša? 

35. Ponovno nailazimo u Srati tekstu, u Puraši Sukti na rečenicu "Sve je to uistinu Puruša", pa 
kako onda ovo tijelo može biti Puruša? 

36. Također, u Brihadaranyaka-/ je rečeno da "Puruša je potpuno nevezana (ne prianja ni za što)". 
Kako može onda ovo tijelo, s bezbroj nečistoća u sebi, biti Puruša? 

37. Tamo je opet vrlo jasno rečeno da je "Puruša samo-osvijetljena." Pa kako onda tijelo koje je 
inertno (kao mrtva stvar) i osvijetljeno izvana može biti Puruša? 

38. Štoviše, Karma-kanda također tvrdi da je Atman različit od tijela i da je vječan, te da 
preživljava i nakon smrti tijela i žanje plodove svojih djela (svojih postupaka u životu). 

39. Čak se i suptilno tijelo sastoji od mnogo dijelova i veoma je nestabilno. Ono je također objekt 
percepcije, promjenjivo je, ograničeno i ne -postojeće po prirodi. Pa kako onda ovo može biti 
Puruša? 

40. Nepromjenjivi Atman, temelj ega (ograničenog ‘ ja ”, zasebnog “ja"), razlikuje se tako od ova 
dva tijela i on je Puruša, Išwara (Gospodar svega), Jastvo svega; prisutan je u svakom obliku, 
pa ipak ih sve nadilazi. 

41. Tako, navođenje razlika između Atmana i tijela (posredno) uistinu potvrđuje metodom 
Tarkašastra-e, realnost pojavnog svijeta. Ali koji se cilj u ljudskom životu time postiže? 

42. Tako je gledište da je tijelo Atman opovrgnuto/oporeknuto navođenjem razlika između 
Atmana i tijela. Time je jasno utvrđena nestvarnost razlika 1 između ovo dvoje. 

43. U niti jednom trenutku nije nam dopušteno podijeliti Svjesnost, budući daje ona uvijek jedna 
te ista Svjesnost. Čak je i individualnost Jive lažna, poput opsjene sa zmijom u užetu. 

44. Zbog neznanja o stvarnoj prirodi užeta, pravo uže nam u trenutku izgleda poput zmije, pa tako 
se i čista Svjesnost pojavljuje u obliku pojavnog univerzuma a da se u stvari uopće ne mijenja. 

45. Ne postoji niti jedan drugi materijalni uzrok ovog pojavnog svijeta osim Brahmana. Stoga, 
ovaj cijeli univerzum i nije ništa drugo doli sam Brahman. 

46. Iz takve izjave (iz Šratija) kao: "Sve ovo jest Atman", slijedi da je ideja o prožimanom i 
prožimajućem iluzorna. Ostvarenjem ove vrhunske istine, zar ostaje još mjesta za razlikovanje 
između uzroka i posljedice? 

47. Svakako, Šrati tekstovi su izravno zanijekali mnogostrukost Brahmana. Utvrđivanjem 
činjenice o uzroku koji nije dualne prirode, kako onda pojavni univerzum može biti različit od 
njega? 

48. Štoviše, Šrati tekstovi osudili su (vjera u raznolikost) riječima: "Osoba (zavedena mayom), 
vidi raznolikost u ovome (Brahmanu), pa se kreće od jedne smrti do druge". 

49. Ukoliko su sva bića rođena od Brahmana, vrhovnog Atmana, utoliko razumijemo da su bića 
doista Brahman. 

50. Šrati tekstovi jasno tvrde da je jedino Brahman temelj svih raznolikosti imena, oblika i 


Tijelo ne može postojati neovisno od Atmana, zapravo postoji samo Atman, ali zbog neznanja smatramo da se 
pojavljuje u obliku tijela i slično. 

djelatnosti. 

51. Baš kao što .je kod neke stvari izrađene od zlata njena imanentna priroda uvijek zlatna, tako i 
kod bića rođenog od Brahmana, njegova je priroda uvijek Brahman. 

52. Svaki neznalica doživljava strah čini li i najmanju razliku između Jivatmana (individualnog 
Ja) i Paramatmana (sveopćeg Ja). 

53. Pojavljuje li se dualnost kroz neznanje, jedno vidi ono drugo; međutim, ako se sve 
identificira/poistovijeti s Atmanom, jedno ne opaža ono drugo, niti u najmanjoj mjeri. 

54. U takvom stanju, kad jedan realizira sve u identifikaciji s Atmanom, ne pojavljuju se niti 
obmana niti žalost, kao posljedica nedostatka dualnosti. 

55. Srati tekstovi u obliku Brihadaranyaka-e izjavljuju da je ovaj Atman, Jastvo Svega, doista 
Brahman. 

56. Ovaj svijet, iako objekt našeg svakodnevnog iskustva te služeći svakoj praktičnoj svrsi, je po 
prirodi poput svijeta snova nepostojeći, budući daje već u sljedećem trenutku osporavan. 

57. San (doživljaj) nestvaran je u budnosti, a budnosti (doživljaja) nema u snu. Oboje međutim, ne 
postoji u dubokom snu, a duboki san opet ne možemo iskusiti niti u jednom od njih. 

58. Tako su sva tri stanja nestvarna, budući da nastaju stvaranjem/kombiniranjem triju guna; 
međutim njihov svjedok (stvarnost koja se nalazi iza njih) jest iznad sviju guna, vječan, jedan 
jedini, a to je Svjesnost sama. 

59. Baš kao što (nakon nestanka iluzije) se više ne obmanjujemo videći vrč u zemlji ili srebro u 
sedefu, tako više ne vidimo Jiva-u (zasebno biće) u Brahmanu (Apsolutnom Bitku) nakon 
realizacije Brahmana (kao svog vlastitog Jastva). 

60. Baš kao što je zemlja opisana kao vrč, zlato kao zlatna naušnica i sedef kao srebro (kad se za 
sedef misli da je srebro), tako je i Brahman opisan kao Jiva. (Vidi Rječnik na webu Yoga 
Centra.) 

61. Baš kao što su plavetnilo neba, voda u fatamorgani, te čovječji lik na nekom stupu, (potpuno 
iluzorni), takav je i univerzum u Atmanu. 

62. Baš kao i pojava duha na pustom mjestu, dvorca u zraku, te pojava nekog drugog Mjeseca na 
nebu (jest iluzorna), takva je pojava univerzuma u Brahmanu. 

63. Baš kao što se voda pojavljuje žuboreći i u valovima, ili se opet bakar pojavljuje u obliku 
zdjele, tako je to Atman koji se pojavljuje u cijelom univerzumu. 

64. Baš kao što se zemlja pojavljuje pod imenom vrča, ili se konci pojavljuju pod nazivom platna, 
tako je to Atman koji se pojavljuje pod imenom univerzuma. Atman se spoznaje negiranjem 
imena. 

65. Sva svoja djela čovjek obavlja u Brahmanu i putem Brahmana (zbog neznanja on toga nije 
svjestan), baš kao što zbog neznanja ljudi ne znaju da vrčevi i drugo zemljano posuđe i nisu 
ništa drugo doli zemlja/glina. 

66. Baš kao što vječno postoji uzročno-posljedični odnos između gline i glinenog vrča, tako 
postoji isti odnos između Brahmana i pojavnog svijeta; ovo je ustanovljeno na temelju snage 
dokaza svetih spisa i rasuđivanja. 

67. Baš kao što nas na (Svjesnost) zemlje/gline u svom umu sili ideja o vrču, tako i (ideja) o 
vječno-sjajećem Brahmanu zabljesne u nama dok kontempliramo o pojavnom svijetu. 

68. Atman, premda uvijek čist (za mudraca), izgleda uvijek nečist (za neznalicu) baš kao što se 
uže uvijek pojavljuje na dva različita načina za znalca i za neznalicu (koji umišlja da je uže 
zmija). 

69. Baš kao što je vrč sav od zemlje, tako je i tijelo građeno od Svjesnosti. Stoga samo neznalice, 
bez ikakve svrhe prave podjelu na Jastvo i na Ne-Jastvo. 

70. Baš kao što se za uže misli daje zmija i za sedef daje komad srebra, tako neznalica tvrdi daje 
Atman određen tijelom. 

71. Baš kao što se o zemlji misli kao o vrču (zemljanom vrču) i o koncima kao o tkanini, tako je 
isto s Atmanom, itd. 

72. Baš kao što se o zlatu misli kao o naušnici, a o vodi kao o valovima, tako je i s Atmanom, itd. 

73. Baš kao što se trupac stabla zabunom smatra ljudskim likom te fatamorgana vodom, tako je i s 
Atmanom, itd. 

74. Baš kao što se o gomili drvene građe misli kao o kući, a o željezu kao o maču, tako je i s 
Atmanom, itd. 

75. Baš kao što vidimo iluziju drveta (kako se odražava) u vodi, tako zbog neznanja vidimo odraz 
Atmana u tijelu. 

76. Baš kao što za osobu koja plovi u čamcu sve izgleda kao da se kreće, stoga ona tako i 
zaključuje, itd. 

77. Baš kao što se osobi koja boluje od žutice bijele stvari čine žutima, stoga ta osoba tako i 
zaključuje, itd. 

78. Baš kao što osobi s greškom u vidu, sve biva obojeno s tom greškom, stoga ta osoba tako i 
rasuđuje, itd. 

79. Baš kao što nam baklja u brzoj vrtnji izgleda da ima kružni oblik poput sunca, tako mi i 
zaključujemo, itd. 

80. Baš kao što sve ogromne stvari na velikoj udaljenosti izgledaju veoma male, tako nam iluzija 
izgleda stvarna. 

81. Baš kao što svi sićušni predmeti gledani kroz leće izgledaju veoma veliki, tako nam iluzija 
izgleda stvarna. 

82. Baš kao što nam površina stakla može izgledati kao voda i obrnuto, tako nam iluzija djeluje 
stvarna. 

83. Baš kao što osoba zamišlja da u dragulju vidi vatru i obrnuto, tako nam iluzija djeluje stvarno. 

84. Baš kao što kretanjem oblaka na nebu izgleda kao da se i Mjesec kreće, tako nam i iluzija 
djeluje stvarno. 

85. Baš kao što izgubljena osoba nije u stanju razlikovati četiri strane svijeta na kompasu, tako niti 

mi zbog iluzije ne vidimo razlike. 

86. Baš kao što Mjesec (koji se odražava) u vodi djeluje nepostojano, naše nepostojane misli 
navode nas na takav zaključak. 

87. Tako se uslijed neznanja u Atmanu pojavljuje iluzija tijela, koja opet Samo-realizacijom 
nestaje u vrhovnom Atmanu. 

88. Kad shvatimo da je cijeli univerzum, pokretan i nepokretan, sam Atman, pa tako dođe do 
negacije postojanja svega drugog, kako onda možemo i nadalje tvrditi daje tijelo Atman? 

89. O, prosvijetljeni, provodi svoje vrijeme uvijek kontemplirajući o Atmanu, dok proživljavaš 
sve posljedice Prarabdhe (sudbine)', jer nije dobro osjećati se potištenim. 

90. Teorija o kojoj čujemo iz svetih spisa, da Prarabdha ne gubi svoju moć čak niti nakon što 
osoba stekne znanje o Atmanu, ovime, ne važi više. 

91. Nakon stjecanja znanja o Stvarnosti, Prarabdha doista prestaje postojati, budući da tijelo i 
tome slično prestaju postojati; baš kao što se san nakon buđenja rasprši. 

92. Ona karma koju smo zaradili u prethodnom životu zove se Prarabdha (koja utječe na sadašnji 
život). Međutim, takva karma ne može djelovati na Znalca/Upućenoga, jer je on oslobođen od 
daljnjeg rađanja (oslobođen ega). 

93. Baš kao što je tijelo u snu samo nadopuna (nevažno/sporedno) (i stoga iluzorno) tako je i s 
tijelom na javi (u odnosu na Atmana). Kako se takvo dodatno/sporedno tijelo uopće može 
rađati, te shvativši ovo, kako onda još možemo vjerovati u djelovanje Prarabdhe? 

94. Tekstovi Vedante tvrde daje neznanje uistinu materijalni uzrok pojavnog svijeta baš kao što je 
zemlja uzrok zemljanom vrču. Uništivši jednom takvo neznanje, na osnovi čega da univerzum 
i dalje postoji? 

95. Baš kao što osoba u zabludi opaža samo zmiju a ne uže, tako i neznalica/neupućeni vidi samo 
pojavni svijet a da ne spozna stvarnost. 

96. Spoznavši jednom pravu prirodu užeta, pojava zmije nestaje; spoznavši temelj stvari, pojavni 
svijet potpuno nestaje. 

97. Budući da je i tijelo dio pojavnog svijeta (i stoga nestvarno), kako onda Prarabdha može 
postojati? Sruti tekstovi govore o Prarabdhi samo zato da bi neznalici mogli bar provizorno 
objasniti svijet (pružiti im relativnu istinu). 

98. "Sva (dobra i loša) djela čovjeka nestaju kad on shvati daje (Atman) istovremeno i viši i niži." 
Jasna upotreba množine (djela) u Sruti tekstovima također negira Prarabdhu. 

99. U slučaju da neznalice i dalje inzistiraju na Prarabdhi, oni ne samo da će se zaplesti u dvije 
apsurdne postavke već će riskirati poricanje krajnjih zaključaka Vedante. Tako bi trebalo 
prihvatiti samo Sruti tekstove koji prenose istinito znanje. 

100. Za postizanje pak ranije spomenutog (znanja), izložit ću 15 točaka po kojima treba vježbati 
duboku meditaciju, u svako doba. 

101. Atmana koji jest apsolutno postojanje i znanje, nije moguće ostvariti bez stalne prakse. 
Stoga tragalac za znanjem treba dugo meditirati o Brahmanu, kako bi postigao željeni cilj. 

102.-103. Pojedine točke u redoslijedu opisane su na sljedeći način: kontrola osjetila, kontrola 
uma, odricanje, šutnja, prostor, vrijeme, položaj, korjensko obuzdavanje tj. sputaj 
(Mulabandha), ravnoteža tijela, nepokolebljivost vizije; kontrola životnih/vitalnih snaga, 
povlačenje uma, koncentracija, kontemplacija o Jastvu i potpuna zadubljenost. 

104. Obuzdavanje svih osjetila pomoću znanja poput: "Sve ovo jest Brahman" s pravom se zove 
Yama, i trebaju stalno vježbati. 

105. Kontinuirani tok samo jedne vrste misli uz isključenje svih ostalih misli, zove se Niyama; 
ona uistinu predstavlja vrhovno blaženstvo, a mudri ljudi je redovito prakticiraju. 

106. Napuštanje ideje o iluzornom univerzumu, spoznavši daje taj univerzum Sve-svjesni Atman, 
predstavlja stvarno odricanje koje poštuju veliki, budući da se njime trenutno oslobađamo. 

107. Mudar čovjek treba biti uvijek jedno s onakvom tišinom iz koje se (odakle se) riječi zajedno s 
umom vraćaju nazad, a da nisu shvatile/dokučile To (Atmana), a to postižu Yogiji. 

108. -109. Tko može opisati Ono (tj. Brahmana) odakle se riječi vraćaju? (Stoga je tišina 

neizbježna u opisu Brahmana). Ili ako treba opisati pojavni svijet, čak ni to ne možemo 
riječima učiniti dovoljno dobro. To (bolje da damo alternativnu definiciju) možemo opisati 
terminom (znanim mudracima) "prirođena" tišina. S druge strane, obdržavanje tišine 
uzdržavanjem od govorenja, učitelji Brahmana određuju za neznalicu. 

110. Ta "samoća" je u stvari prostor gdje univerzum ne postoji niti na početku, ni na sredini ili na 
kraju, nego je prožet vječnošću. 

111. Ne-dualnost (Brahman), tj. nedjeljivo blaženstvo, označava se riječju "vrijeme" budući da 
ono uzrokuje postojanje, u treptaju oka, svih bića nižih od Brahme/Stvoritelja. 

1 12. Treba znati da je baš ovo pravi stav za meditaciju na Brahmana, kod kojeg je ona spontana i 
neprekinuta, a ne neki drugi koji uništava sreću meditanta. 

113. Ono što je znano kao uzrok svim bićima i kao temelj cijelom univerzumu, ono 
nepromjenjivo, s kojim su prosvijetljeni potpuno stopljeni, to samo naziva se Siddhasana. 

1 14. Ono (Brahman) koje je temelj svemu postojanju, i na čemu se temelji obuzdavanje uma, zove 
se korijenski sputaj (Mulabandha); trebaju uvijek vježbati jer je primjerena za Raja Yogije. 

115. Zadubljivanje u jedinstveni Brahman podrazumijeva ravnotežu udova (Dehasamya). Inače, 
samo sjedenje uspravno poput osušenog stabla ne predstavlja ravnotežu. 

116. Preobrazbom obične vizije u spoznajnu, na svijet treba gledati kao na samog Brahmana. Ovo 
je najuzvišenija vizija (pogled) a ne ona usmjerena na vrh nosa. 

117. Ili, treba usmjeriti viziju/pogled na Ono, gdje prestaje svako razlikovanje Vidioca, Viđenja i 
Viđenog, a ne na vrh nosa. 

118. Obuzdavanje svih modifikacija uma, smatrajući sva stanja uma poput ćitte da su sam 
Brahman, zove se Pranayama. 

1 19. -120. Negacija pojavnog svijeta zove se Rećaka (izdah), misao "Ja sam doista Brahman", zove 

se Puraka (udah), a postojanost misli nakon Purake zove se Kumbhaka (zadržavanje daha). 
Ovo predstavlja stvarni tok Pranayame za prosvijetljenog, dok neznalica samo muči svoj 
nos. 

121. Zadubljenost uma u Vrhovnu Svjesnost, poimanjem Atmana u svakoj stvari, zove se 
Pratyahara (povlačenje uma) koju tragaoci za oslobođenjem trebaju vježbati. 

122. Postojanost uma u realiziranju Brahmana, bez obzira na to kuda um ode, zove se vrhunska 
Dharana (koncentracija). 

123. Ostavši neovisan o svemu, kao posljedica nepobitne misli "Ja sam doista Brahman", poznato 
je pod nazivom Dhyana (meditacija) a njome postižemo vrhovno blaženstvo. 

124. Potpuni zaborav svake misli, tako da ju najprije učinimo nepromjenjivom a zatim ju 
identificiramo s Brahmanom, zovemo Samadhi ili Spoznaja. 

125. Aspirant treba pažljivo vježbati meditaciju koja otkriva njegovo prirodno blaženstvo, sve dok 
se, pod njegovom punom kontrolom, spontano ne uzdigne u trenutku u kojem se traži njeno 
djelovanje. 

126. Tada on, najbolji među Yogijima, postignuvši savršenstvo, oslobađa se svakog vježbanja. 
Stvarna priroda takvog čovjeka nikad ne postaje predmet misli ili govora. 

127. -128. Dok uvježbavate Samadhi, pojavit će se neizbježno mnoge prepreke, kao što su: 

nedostatak ispitivanja, lijenost, želja za osjetilnim užicima, pospanost, dosada, odvraćanje 
pažnje (distrakcije), osjećaj zadovoljstva i osjećaj praznine/tuposti. Onaj koji čezne spoznati 
Brahmana treba se polako osloboditi takovih mnogobrojnih prepreka. 

129. Razmišljajući o objektu, um se uistinu s njime identificira, pa tako misleći o praznini, on 
doista postaje prazan, ali misleći o Brahmanu um postiže savršenstvo. Stoga treba stalno 
misliti na Brahmana da bi se postiglo savršenstvo. 

130. Oni koji odustaju od ovako vrhunske pročišćavajuće misli o Brahmanu, žive uzalud i nalaze 
se na istom nivou sa životinjama. 

131. Uistinu su blažene one kreposne osobe koje najprije postaju svjesne Brahmana a zatim to sve 
više i više razvijaju. Njih svagdje poštuju. 

132. Samo oni, kod kojih ova uvijek prisutna svjesnost Brahmana sazrije, dosižu stanje vječno- 
postojećeg/bivstvujućeg Brahmana; tako nešto ne može se postići samo riječima. 

133. Svi oni koji su pametni samo dok o Brahmanu diskutiraju a ne rade ništa na ostvarivanju 
Brahmana, te su veoma privrženi svjetovnim uživanjima, rađaju se i umiru stalno iznova, 
kao posljedica vlastitog neznanja. 

134. Aspiranti koji teže ka spoznaji Brahmana ne smiju niti u jednom trenutku prestati misliti na 
Brahmana, baš kao što su to radili Brahma, Sanaka, Suka i drugi. 

135. Priroda uzroka svojstvena je (sadržana je u) posljedici, a ne obrnuto; tako je rasuđivanjem 
utvrđeno da u nedostatku posljedice i uzrok nestaje također. 

136. Tada preostaje ta čista stvarnost (Brahman) koja se teško može opisati riječima. Ovo treba 
stalno iznova pokušavati razumjeti i to najbolje na primjeru zemlje i lonca. 

137. Samo na ovaj način, u osobi čistog uma javlja se stanje svjesnosti (Brahmana tj. Apsoluta), 
koje se zatim stapa s Brahmanom. 

138. Najprije treba tražiti uzrok metodom negacije, a zatim ga naći u afirmativnim rečenicama, 
budući daje on vječno sadržan u posljedici. 

139. Osoba treba doista vidjeti uzrok u posljedici a zatim treba odbaciti kompletnu posljedicu. 
Ono što tada ostaje, mudrac osobno postaje. 

140. Osoba koja meditira vrlo ustrajno i s čvrstim uvjerenjem, postaje dotični predmet meditacije. 
Ovo možemo razumjeti iz primjera s osom i crvom. (Drugim riječima, gusjenica se 
preobrazi u leptira misleći o leptiru.) 

141. Mudrac treba uvijek razmišljati s velikom pažnjom o nevidljivom, vidljivom, i svemu 
drugom kao o vlastitom Jastvu, koje je Svjesnost sama. 

142. Nakon što je reducirao vidljivo na nevidljivo, mudrac treba razmišljati o univerzumu kao o 
jednome s Brahmanom. Samo na taj način će postići vječnu sreću s umom punim svjesnosti i 
blaženstva. 

143. Time smo opisali Raja Yogu koja se sastoji od (gore spomenute) tri točke. S njom treba 
kombinirati Hatha Yogu (za dobrobit) onih čije su svjetovne želje djelomično 
prigušene/oslabljene. 

144. Za one čiji je um potpuno pročišćen, Raja Yoga je dovoljna da ih dovede do savršenstva. 
Čistoću uma postižu vrlo brzo oni koji su odani svom učitelju i božanstvu. 




Napomena: Yoga Centar održava Intengive Prosvjetljenja te tako zainteresiranima osigurava probojni 
trening radi postizanja Samorealizacije. 

